钦定古今图书集成/明伦汇编/闺媛典/第234卷 > 李亨妻樊氏〈毕氏范氏附〉
## 钦定古今图书集成/明伦汇编/闺媛典/第234卷 > 李亨妻樊氏〈毕氏范氏附〉

按《怀庆府志》：“樊氏，孟县李亨妻。亨亡，子昇始三岁，樊
年二十四，誓不改志，抚昇成立。娶毕氏，守节六十馀
载。昇夭，子岩七岁，毕守节五十馀载。岩丧，岩妻范氏
年十八，子訚尚襁褓，父母怜其少，使改适。范曰：‘祖姑
与姑两世守节，至我而渝，人谓我何？亦孀居四十馀
载。有司上其事，诏旌表’。”